Vyhodnotenie medzirezortného pripomienkového konania

MF SR
(žiada dopracovať o pripomienky)	návrh nepreukazuje ekonomicky oprávnené náklady a primeraný zisk v jednotlivých činnostiach, preto je v rozpore so zákonom o cenách a so zákonom o regulácii v sieťových odvetviach	Preukaz o vývoji oprávnených nákladov za posledné 3 roky bol predložený na MF SR pred úpravou cien k 1.2.2001. Z predloženého návrhu však jednoznačne vyplýva, že predajná cena pre väčšinu odberateľských kategórií nedosahuje ani nákupnú cenu. 
Správa finančnej kontroly MF SR potvrdila, že v SPP nie sú porušované cenové predpisy.  
Ustanovenia zákona o regulácii platia až od 1.1.2003, okrem toho hovoria o maximálnej cene, nie o reálnej cene, ktorá dnes nezohľadňuje ani náklady na nákup plynu.	
	chýba ďalší postup v cenách tepla, ktoré musia určiť OÚ v časovom predstihu	MH SR neodporúča upraviť maximálnu cenu tepla, nakoľko je prekračovaná len v mimoriadnych prípadoch a to po súhlase MF SR a MH SR.  Aby nevznikli problémy s opozdeným vydaním cenových výmerov, okresné úrady môžu situáciu riešiť vydaním rozhodnutia, ktorým oznámia v termíne do 1.10.2001, že najneskôr do konca t.r. určia ceny s platnosťou od 1.10.2001.	
	nie je uvedená záväznosť navrhnutého postupu	Akceptované: návrh uznesenia je v predloženom aktualizovanom materiále upravený tak, že vláda návrh postupu schvaľuje	
	materiál neobsahuje sprehľadnenie nákladov v jednotlivých činnostiach podľa smerníc EÚ	SR nie je členom EÚ, ale predmetné sprehľadnenie SPP v spolupráci so zahraničným poradcom pripravuje. Treba tiež uviesť, že smernice EÚ nepovoľujú ani dnes existujúce krížové dotácie medzi jednotlivými činnosťami, napr. z tranzitu do distribúcie a nepovoľujú ani „un-fair“ nákupnú či predajnú cenu.	
	materiál neobsahuje vplyv úprav na ekonomiku	Akceptované: je doplnené v predloženej aktualizovanej verzii návrhu	
	ide o problematiku celospoločensky mimoriadne závažnú, o ktorej by mala rozhodovať vláda vo vzťahu k hosp. a soc. politike	Akceptované: návrh je predkladaný na rozhodnutie vláde	
MPSVR SR
(zásadný nesúhlas)	vláda (vraj) v r.1999 schválila „kalendár úprav regulovaných cien“ a predložený návrh ho nerešpektuje 	vláda dňa 31.05.1999 materiál p.Mikloša K stratégii urýchlenia reforiem (program ozdravenia) vzala „len“ na vedomie a schválila len úpravy k 1.7.1999. 
Materiál MF SR Postup realizácie úprav regulovaných cien v roku 2000 vláda schválila v dvoch krokoch: dňa 16.12.1999 schválila (záznamom z rokovania) zvýšenie len cien tepla a nájomného a 26.1.2001 uznesením č.54 postup zvyšovania cien ďalších tovarov a služieb len v roku 2000. Vláda neprijala rozhodnutie pokiaľ ide o  postup pre r.2001 a 2002. 	
	platné minimálne výdavky na bývanie nezodpovedajú reálnym nákladom na bývanie	Akceptované: v uznesení sa navrhuje úloha pre ministra práce, soc.vecí a rodiny. Pripomíname, že ani ceny plynu dlhodobo a výrazne nezodpovedajú reálnym nákladom.	
	(vraj) podľa kalendára z r.1999 sa až v r.2002 predpokladá úprava aj ďalších cien. Preto treba zohľadniť nielen plyn. 	návrh „kompenzačných“ opatrení je v kompetencii MPSVR SR. Ako je uvedené vyššie, kalendár pre rok 2002 nebol vo vláde schvaľovaný.	
MVRR SR
(nie je zásadne proti návrhu)	úprava narúša (vraj) prijatý harmonogram úprav cien z 8.12.1999,  napriek tomu sa konštatuje, že treba uznať dôvody pre návrh MH SR	dôvody sú uvedené v materiále a sú skutočne vážne 	
	návrh treba doplniť o prepočet, o koľko sa zvýšia výdavky domácnosti pri využívaní ZP na varenie, vykurovanie bytu a prípravu TUV, osobitne pre domácnosti v rod. domoch a bytových domoch	Akceptované : je dopracované v Prílohe 7, vrátane štruktúry čistých peňažných výdavkov domácností za 1.Q.2001 podľa údajov ŠÚ SR	
	prijať opatrenie, aby sa úpravy cien plynu a príspevku na bývanie realizovali v rovnakom termíne	Návrh opatrenia a termínu realizácie je v kompetencii MPSVR SR	
MDPT SR	nemá pripomienky		
MP SR	nepredložilo pripomienky